laion/Wikipedia-Exotic huggingface dataset:
נתן סודרבלום

נָתָן סֶדֶרְבְּלוּם (בנורווגית: Nathan Söderblum;‏ 15 בינואר 1866 – 12 ביולי 1931) היה איש דת שוודי. זוכה פרס נובל לשלום לשנת 1930. סודרבלום נולד ב-15 בינואר 1866 ביבלבורג. החל ללמוד בשנת 1883 באוניברסיטת אופסלה. סודרבלום הוסמך לכהן ככומר לאחר לימודים בארצות הברית בשנת 1893. בשנים 1894–1901 כיהן כתפקידים שונים בנציגות השוודית בפריז שבצרפת, שם הכיר את יוהאן אוגוסט סטרינדברג ואת אלפרד נובל. בשנים 1912–1914 כיהן סודרבלום כפרופסור ללימודי דתות באוניברסיטת לייפציג. בזמן מלחמת העולם הראשונה ניסה סודרבלום לקדם יוזמה דתית לקידום השלום ושמירת זכויותיהם של שבויי המלחמה והפליטים. כיהן כחבר האקדמיה השוודית בשנים 1921–1932. סודרבלום נפטר ב-12 ביולי 1931. מדיה וקבצים בנושא נתן סודרבלום בוויקישיתוף נתן סודרבלום, באתר אנציקלופדיה בריטניקה (באנגלית) נתן סודרבלום, באתר פרס נובל (באנגלית) נתן סודרבלום, באתר "Find a Grave" (באנגלית) ערך זה הוא קצרמר בנושא שוודים ובנושא אנשי דת נוצרים. אתם מוזמנים לתרום לוויקיפדיה ולהרחיב אותו.
עוגת ליל כל הקדושים

עוגת ליל כל הקדושים היא עוגה ובה קישוטים וסמלים בנושא ליל כל הקדושים. ניתן להכין אותה באמצעות שימוש בצבעי ליל כל הקדושים המסורתיים, כגון שחור וכתום והיא עשויה להיות מעוטרת בסמלים מגוונים ורבים של החג, עם נושאים שונים שקשורים אליו. בין היתר, מקשטים אותה בקישוטי חג מסורתיים כמו דלעת, רוחות רפאים, עצמות וכולי. עוגת ליל כל הקדושים נוצרת עם סמלים ונושאי ליל כל הקדושים. ניתן להכין אותה בצבעי כתום ושחור בעוגה ובציפוי שלה, מכיוון שכתום הוא צבע מסורתי המשויך לליל כל הקדושים. (הצבע של הדלעת, המשמשת ליצירת ג'ק-או-לנטרן) שחור הוא עוד צבע מסורתי של החג היות שמדובר בחג "אפל" לכאורה. במרוצת השנים, פותחו צבעי מאכל בצבעים הללו שאפשרו ליצור עוגות בצבעים הרצויים. לעיתים, מוכרים ומכינים עוגות גזר כעוגות ליל כל הקדושים, בשל צבען הכתום. כמו כן, ישנן עוגות ליל כל הקדושים שעשויות מגבינה, שוקולד וכולי. בין היתר, ישנן עוגיות ליל כל הקדושים (שמעוצבות גם הן ברוח החג), מאפינס וקינוחים נוספים. כל אותם הקינוחים נחשבים כחלק מהקישוטים המסורתיים של החג. יש המקשטים את הקינוחים בסוכריות תירס וסוכריות דלעת. חברות מזון מסוימות מייצרות כמויות מסחריות של עוגות ליל כל הקדושים, כמו החברה "Hostess Brands", המייצרת את המותג "Hostess CupCake", עבור ליל כל הקדושים. אותן העוגות מוכנות בצורת מאפין, עם מילוי קרם בפנים ולמעלה יש ציפוי כתום ופס שוקולד בצבע חום והן נמכרות בחודש בו חוגגים את ליל כל הקדושים בדרך כלל שכן, העוגות המקוריות לא מכילות את הצבע הכתום. ניתן להכין עוגות ליל כל הקדושים במראה של ג'ק-או-לנטרן ודלועים. כמה מהנושאים לעוגות ליל כל הקדושים כוללים גם שימוש בירקות כמו עגבניות על מנת ליצור קישוטים שונים ומגוונים. בנוסף, ישנה עוגת קורי עכביש, אותה מכינים באמצעות זיגוג של מרכיבים שונים. רבים מכינים עוגות שדומות לבתי קברות, זומבים, ערפדים וכולי. עוגות נוספות כוללות בתוכן עיצובים בבצק סוכר, בצורה של מכשפות, גולגולות, מוחות ועצמות. דוגמאות לעוגות ליל כל הקדושים עוגת ליל כל הקדושים בצורת ג'ק-או-לנטרן, עם כובע מכשפות עוגת גבינה בסגנון ליל כל הקדושים עוגת ליל כל הקדושים בצורת בית קברות עוגת מומיה של ליל כל הקדושים עוגת עכביש של ליל כל הקדושים סוכריות על מקל בצורת דלועים מאפינס בצורת דלועים עוגה מעליה ניצבות שתי רוחות רפאים עוגת ליל כל הקדושים בצורת דלעת ברמברק - עוגת ליל כל הקדושים מסורתית מהמטבח האירי מדיה וקבצים בנושא עוגת ליל כל הקדושים בוויקישיתוף Hostess CupCakes, www.heb.com Hostess Scary Cakes | Scary cakes, Snack cake, Hostess cakes, Pinterest (באנגלית)
אנטיגן סגולי של הערמונית

אנטיגן סגולי של הערמונית (באנגלית: Prostate-specific antigen; בראשי תיבות: PSA; שם נוסף: kallikrein-3 ובקיצור: KLK3) הוא גליקופרוטאין (באנגלית: Glycoprotein) המופרש על ידי תאי האפיתל של בלוטת הערמונית אצל גברים. בדיקת ה-PSA היא בדיקת סקר ואין ביכולתה לשלול או לאמת אבחנה של סרטן הערמונית. לשם כך יש לבצע בדיקות נוספות, כגון בדיקה רקטאלית, ביופסיה, או צילומי הדמיה רפואית. כיום שורר חשש מסוים בקרב החוקרים בנוגע לאמינותה וליעילותה של בדיקת ה-PSA, מכיוון שיש בה אחוז גבוה של בדיקות שליליות כוזבות (כשליש), ובדיקות חיוביות כוזבות (כ-60 אחוז), דבר העלול להביא לבדיקות אבחון וטיפולים מיותרים, על סמך הבדיקות החיוביות הכוזבות. בארצות הברית שוררת מחלוקת בין האגודה למלחמה בסרטן ואגודת האורולוגים, שממליצים על בדיקה זו, לעומת המכון הלאומי לסרטן והארגון הראשי לרפואה מונעת, שלא ממליצים על בדיקה זו כבדיקת סקר ואף ממליצים לא לבצעה. דאגה נוספת היא אבחון יתר של סרטן הערמונית, זאת אומרת אבחנה ברורה של סרטן, אך כזה שלא יפגע לעולם באיכות חיי המטופל וכמובן לא יגרום למותו. אחת ההערכות היא שעבור כל 1000 איש המבצעים סקירה לסרטן הערמונית בעזרת בדיקת דם (PSA) בודדת, אצל שני אנשים בלבד יימנע מוות מהמחלה, לעומת 28 איש, שאצלם המחלה תאובחן אך בצורת אבחון יתר. מדיה וקבצים בנושא אנטיגן סגולי של הערמונית בוויקישיתוף בדיקת אנטיגן סגולי של הערמונית (PSA) ( Prostate-Specific Antigen Test ), באתר "אינפומד" הערך "אנטיגן סגולי של הערמונית", באתר ויקירפואה חלבון בעל שיירים סוכריים החדרת אצבע אל פי הטבעת של המטופל על ידי רופא ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איוואר גיאוור

איוואר גיאוור (בנורווגית: Ivar Giæver; נולד ב-5 באפריל 1929) הוא פיזיקאי נורווגי-אמריקאי. זוכה פרס נובל לפיזיקה לשנת 1973 יחד עם בריאן ג'וזפסון ולאו אסאקי. גיאוור נולד ב-5 באפריל 1929. בשנת 1952 קיבל תואר בהנדסת מכונות מהאוניברסיטה הנורווגית למדעים וטכנולוגיה. בשנת 1954 היגר מנורווגיה לקנדה, והועסק בחטיבה הקנדית של ג'נרל אלקטריק. הוא עבר לארצות הברית ארבע שנים מאוחר יותר והצטרף למטה החברה במדינת ניו יורק. בשנת 1964 גיאוור סיים את לימודי הדוקטורט שלו. באותה השנה קיבל גם אזרחות אמריקאית. מדיה וקבצים בנושא איוואר גיאוור בוויקישיתוף אתר האינטרנט הרשמי של איוואר גיאוור (באנגלית) איוואר גיאוור, באתר פרס נובל (באנגלית) איוואר גיאוור, באתר אנציקלופדיה בריטניקה (באנגלית) ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
אשיאן בר נדבך

אשיאן (או אשיין) בר נדבך היה אמורא בבלי בדור השני, המוזכר בתלמוד פעמים בודדות. בתלמוד הבבלי מוזכר שאמר בשמו של רב יהודה דין בהלכות סת"ם, ויש גורסים שאמר דין זה בשם רב. דין נוסף שאמר בהלכות סת"ם, אמר רבי זעירא בשמו בתלמוד ירושלמי, שם נקרא "אשייאן בר נידבה". היה חתנו של רבי ייבא, שפירש בשם רב את דברי הברייתא הקובעת כי כאשר אדם בונה כותל (קיר) הסמוך לכותל חבירו, עליו להרחיק את הכותל מכותל חבירו כדי שלא יסתיר את אור השמש, וקבע שהמרחק הדרוש להרחקה הוא כרוחב חלון. לדעת הרב ראובן מרגליות ייתכן ש"אשיאן בר נדבך" זהו כינוי שניתן לחתנו של ייבא על שם ההלכה בענייני כותל שאמר בשם רב, ועל פי הפסוק בספר עזרא ”וְאֻשּׁוֹהִי מְסוֹבְלִין... נִדְבָּכִין דִּי אֶבֶן גְּלָל תְּלָתָא וְנִדְבָּךְ” - "אשוהי" הם יסודות, ו"נדבך" פירושו שורת אבנים. הרב אהרן הימן, "אשיין בר נדבך", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "אַשִׁיָאן בַּר נִדְבָּךְ", בנתיב האמוראים, ירושלים תש"מ, עמ' 65, באתר אוצר החכמה (צפייה חופשית – מותנית ברישום) תלמוד בבלי, מסכת מנחות, דף כ"ט, עמוד א' הלכות קטנות לרא"ש, הלכות ספר תורה, סימן ט"ו; רבי אברהם זכות, ספר יוחסין השלם, מהדורת פיליפאווסקי-פריימאנן, ירושלים תשכ"ג, עמ' 118, באתר היברובוקס תלמוד ירושלמי, מסכת מגילה, פרק א', הלכה ט' תלמוד בבלי, מסכת בבא בתרא, דף כ"ב, עמוד ב' הרב ראובן מרגליות, אשיין בר נדבך, לחקר שמות וכינויים בתלמוד, ירושלים תש"כ, פרק א', עמוד ט', באתר אוצר החכמה ספר עזרא, פרק ו', פסוקים ג'–ד' פירוש רבי עובדיה מברטנורא, מסכת ברכות, פרק ב', משנה ד'
ארתור הנדרסון

ארתור הנדרסון (באנגלית: Arthur Henderson;‏ 13 בספטמבר 1863 – 20 באוקטובר 1935) היה פוליטיקאי סקוטי ממפלגת הלייבור, שכיהן בתפקידים פוליטיים רבים ובהם מנהיג האופוזיציה, מנהיג מפלגת הלייבור, חבר בית הנבחרים הבריטי (כמעט ברצף בשנים 1919–1935), מזכיר החינוך, מזכיר הפנים ושר החוץ. זוכה פרס נובל לשלום לשנת 1934. הנדרסון נולד ב-13 בספטמבר 1863 בגלאזגו שבסקוטלנד. אמו הייתה עקרת בית ואביו היה פועל טקסטיל אשר נפטר כאשר הנדרסון היה בן 10 בלבד. עם מות האב, עברו בני המשפחה לניוקאסל. בשנות נעוריו, עבד הנדרסון כפועל ואף גר שנה בסאות'המפטון. בשנת 1879 הפך הנדרסון למתודיסט ואף עבד כמטיף למספר שנים. בשנת 1892 החל לעסוק באיגודי העובדים. במסגרת עבודתו זו, ניסה הנדרסון להימנע ככל האפשר משביתות והציג קו פשרני יחסית. בשנת 1908 נבחר הנדרסון להנהיג את מפלגת הלייבור, והחזיק בקדנציה ראשונה זו כשנתיים. הוא שב וכיהן בתפקיד זה עוד כפעמיים בשנים 1914–1917 ובשנים 1931–1932. בשנים 1915–1916 כיהן כשר החינוך בממשלתו של הרברט הנרי אסקווית'. עם עלייתו לשלטון של דייוויד לויד ג'ורג', הפך הנדרסון לשר בלי תיק. הנדרסון התפטר מתפקידו ב-11 באוגוסט 1917 לאחר שהצעתו לוועידה בינלאומית בנושא מלחמת העולם הראשונה נדחתה על ידי שאר הקבינט. עם עזיבתו את הקבינט, הנדרסון התמקד ביצירת תמיכה עממית למפלגתו וחיזק את איגודי העובדים המקומיים. בתקופה זו הנדרסון רכש אהבה רבה דווקא אצל ולדימיר איליץ' לנין שהחשיב אותו כמועיל מאוד עבורו. בשנת 1924 כיהן כמספר חודשים כמזכיר הפנים תחת רמזי מקדונלד בממשלת הלייבור הראשונה בתולדות בריטניה. בשנים 1929–1931 כיהן הנדרסון כמזכיר המדינה לענייני חוץ וחבר העמים. במסגרת תפקיד זה, הנדרסון חידש את היחסים הדיפלומטיים עם ברית המועצות וניסה לחזק את חבר הלאומים. לאחר השפל הגדול הנדרסון ניסה בכל כוחו למנוע את סערות המלחמה המנשבות באירופה. בשל עשייה זו זכה בשנת 1934 בפרס נובל לשלום. נפטר ב-20 באוקטובר 1935 בלונדון בגיל 72. של בניו שירתו במלחמת העולם הראשונה, כאשר אחד מהם אף נהרג במהלכה. מדיה וקבצים בנושא ארתור הנדרסון בוויקישיתוף ארתור הנדרסון, באתר אנציקלופדיה בריטניקה (באנגלית) ארתור הנדרסון, באתר פרס נובל (באנגלית) ארתור הנדרסון, באתר "Find a Grave" (באנגלית)
מוטי לוין

מוטי לוין (נולד ב-13 במרץ 1963) הוא מנהל ישראלי המכהן כמנכ"ל קבוצת חיפה (לשעבר חיפה כימיקלים). במסגרת תפקידיו השונים שימש לוין כמשנה למנכ"ל ומנהל הכספים בחברת כימיקלים לישראל. בתקופת כהונתו הושלם תהליך ההפרטה של החברה במכירת 30% יתרת אחזקות המדינה לציבור , והארכת זיכיונות הכרייה בים המלח ובשדות הפוספט עד שנת 2029. בין השנים 2004–2006 כיהן כמנכ"ל חברת הייצוא החקלאי "מגדלי יצוא ערבה", עד מינויו למנכ"ל "קבוצת ממן". במהלך כהונתו כמנכ"ל קבוצת ממן הופרט תחום הטיפול במטען אווירי בישראל. בנוסף, במסגרת תפקידו הכין לוין את קבוצת ממן לכניסתם של מתחרים בינלאומיים, שהקימו מסופי מטען בתחום נמל התעופה בן-גוריון ומחוצה לו. בין השנים 2011–2014, שימש כמנכ"ל חברת הלוגיסטיקה הישראלית "UTi לוגיסטיקה", חברת בת של הרשת העולמית UTi Logistics . בשנת 2014 מונה למנכ"ל קבוצת גדות, עד מינויו לתפקיד מנכ"ל קבוצת חיפה (לשעבר "חיפה כימיקלים") בשנת 2018. בזמן כהונתו נחתם הסכם סיום העסקה בין הנהלת קבוצת חיפה לבין עובדי המפעל הצפוני במפרץ חיפה, שנסגר בספטמבר 2017 בתום מאבק משפטי ממושך. במסגרת תפקידו מוביל לוין תוכנית להשקעה בתשתיות ובהרחבת מתקנים לייצור דשנים מיוחדים במפעל שבמישור רותם בהשקעה של כ־1.2 מיליארד שקל, ובכלל זה הקמת מתקן לייצור אמוניה. עם השלמת התוכנית, המפעל צפוי להעסיק מאות עובדים חדשים. לוין הוא בעל תואר ראשון בכלכלה ותואר שני במנהל עסקים עם התמחות במימון, מטעם אוניברסיטת בר-אילן. מתגורר בתל אביב, נשוי ואב לשלושה. אודות מוטי לוין באתר קבוצת חיפה ניצן צבי כהן, משנים את אופן ההעסקה, דבר, 14 ביולי 2020 יסמין גיל, מנכ"ל ממן: "חברה שרוצה לשרוד לא יכולה להישאר מונופול", כלכליסט, 5 ביוני 2008 ליאת רון, פורטפוליו / מוטי לוין, גלובס, 12 בנובמבר 2009 מוטי לוין מונה למנכ"ל UTi לוגיסטיקה ישראל, Port2Port, 15.2.2011 מיכאל רוכוורגר, מוטי לוין מונה למנכ"ל גדות מיכליות, דה מרקר, 4 במאי 2014 מוטי לוין עוזב את תפקידו כמנכ״ל גדות כימיקלים, Port2Port, 21.1.2018 אילנה קוריאל, חיפה כימיקלים תקים מפעל לייצור אמוניה בנגב, ynet, 7.6.2018
ג'יימס מירליס

ג'יימס אלכסנדר מירליס (באנגלית: James Alexander Mirrlees;‏ 5 ביולי 1936 – 29 באוגוסט 2018) היה כלכלן בריטי וזוכה פרס נובל למדעי הכלכלה, ביחד עם ויליאם ויקרי בשנת 1996. מירליס התחיל את דרכו באוניברסיטת אדינבורו, שם גם סיים את לימודי התואר השני בשנת 1957. בשנים 1968–1976 כיהן מירליס כפרופסור אורח שלוש פעמים במכון הטכנולוגי של מסצ'וסטס. הוא היה גם פרופסור אורח באוניברסיטת קליפורניה בברקלי (1986) ובאוניברסיטת ייל (1989). הוא לימד גם באוניברסיטת אוקספורד ובאוניברסיטת קיימברידג'. בתקופה זו פרסם מירליס מאמרים רבים, אשר עוסקים רבות במידע א-סימטרי אשר זיכו אותו בסופו של דבר בפרס נובל בכלכלה בשנת 1996. בנוסף על כך, מירליס היה חבר במועצת היועצים הכלכליים של סקוטלנד. מירליס נפטר בקיימברידג' ב-29 באוגוסט 2018. מדיה וקבצים בנושא ג'יימס מירליס בוויקישיתוף ג'יימס מירליס, באתר פרס נובל (באנגלית) ג'יימס מירליס, באתר פרויקט הגנאלוגיה במתמטיקה ג'יימס מירליס, באתר אנציקלופדיה בריטניקה (באנגלית) ג'יימס מירליס, באתר "Find a Grave" (באנגלית)
אושן קי

אושן קִי (אנגלית: Ocean Cay, מבוטא: אושן קי) הוא אי מלאכותי פרטי בבהאמה הממוקם במחוז בימיני (אנ'). הוא ממוקם 32 ק"מ דרומית לבימיני, וכן 110 ק"מ דרום-מזרחית למיאמי, פלורידה. אושן קי הוא אי קטן יחסית, בעל שטח של כ-500 מ"ר, שהורחב, ומשמש מאז 2019 כאתר תיירות. האי המקורי שעל בסיסו הורחב אתר התיירות היה אי אלמוגים נמוך, ששימש בסוף שנות השישים עד תחילת שנות השבעים כמכרה להפקת חול תעשייתי. האי היה עזוב במשך שנים ואשפה הצטברה לחופיו. האתר נרכש בשנת 2015 על ידי חברת הספנות MSC (חברה), תוך השקעה כספית של 200 מיליון דולר. הוא נוקה ונלקחו מחופיו 500 טון של אשפה, מתכות ופסולת. שטחו הורחב, והוא נפתח בנובמבר 2019 כאי פרטי של החברה למטרות תיירות. ספינות נופש יוקרתיות של החברה יוצאות אליו מפלורידה, במסלול הכולל את איי הבהאמה. משמעות המילה קי (ספרדית: Cayo, אנגלית: Cay או key) הוא אי אלמוגים נמוך הנמצא באזורי אקלים טרופי ונפוץ בעיקר בים הקריבי, בשונית המחסום הגדולה הסמוכה לאוסטרליה, ובשונית המחסום של בליז. מקור המילה "קי" הוא במילה "קַיִי" בשפות האינדיאניות של שבטי האראוואק והקאריבּ שבקריביים, משם עברה ונטמעה בכל שפות העמים הכובשים באזור זה: ספרדית, פורטוגזית, אנגלית ועוד. האי נקרא כך עוד לפני רכישתו. האי מוקף ב-64 קילומטרים רבועים של מים מוגנים. החברה התחייבה במסגרת הרכישה להפוך את המקום לשמורת טבע ימית מוגנת. אוכלוסיית האלמוגים שהייתה במקום, ונהרסה בשנות השימוש של האי כמכרה ואתר פסולת, שוקמה ונבנתה כשונית אלמוגים המעודדת ומחזקת את צמיחתם של אלמוגים חדשים. האי הקטן מוקף מכל עבריו במים צלולים, והחופים בו חוליים לבנים ורכים. השמורה הימית של אושן קי MSC כוללת לגונה לשחייה, צלילה בשונית האלמוגים, וספורט ימי. באי נבנו מספר ברים המספקים אלכוהול, מוזיקה ואווירה לאורחי המקום. המזח שאליו עוגנות ספינות הנופש נבנה באופן מלאכותי, תוך הרחבת שטח האי. בנוסף נחפרה בתוך האי לגונה, תוך הרחבת שטח החוף הנושק למי האוקיינוס. חפירת הלגונה באמצע האי מאפשרת להגדיל את שטח חופי הרחצה באי לשני קילומטרים. באי נבנו אף מסעדה ומטבח, לטובת התיירים, אך המזון המוגש בהן מובא אל האי על ידי ספינות הנופש של החברה, כאשר השף וצוות הטבחים של הספינה מכינים אותו עם העגינה. האי עצמו שייך למדינת איי בהאמה. הוא הוחכר למשך 100 שנה לחברת MSC, תמורת מיליוני דולארים, והתחייבות לנקותו ולהפכו לשמורת טבע. מאחר שהוא שטח פרטי, לא ניתן להגיע אל האי באופן עצמאי, אלא רק באמצעות ספינות הנופש של החברה. משך הסיור על האי הוא יממה, במהלכה עוגנת הספינה במזח האי. התיירים אוכלים במסעדות האי, מבלים בברים ובאטרקציות התיירות באי, אך שבים ללון בחדריהם בספינה. האי, שפעולתו כאתר תיירות יוקרתי החלה בנובמבר 2019, הושבת בסביבות חודש מרץ 2020, חמישה חודשים בלבד לאחר פתיחתו, עקב מגפת הקורונה העולמית, שגרמה לביטול תיירות בספינות נופש. האי היה מושבת במשך כשנה וחצי, וחזר לפעילות בקיץ 2021. מדיה וקבצים בנושא אושן קי בוויקישיתוף שירי הדר, חידושים בענף הקרוזים: עגינה באי מלאכותי פרטי ומחזמר ברודוויי על הסיפון, ynet‏, 11.12.2018 Ocean Cay מאיר בלייך, האיים הפרטיים של חברות הקרוזים, passportcruise.co.il‏, 5.12.2019 Ocean Cay: פרטים חדשים על האי הפרטי של MSC Cruises, 22.7.2019 סרטון תדמיתי על האי קי אושן, חברת MCS‏, ספטמבר 2021
קווים (אלבום)

קווים – קטעים אינסטרומנטליים הוא אלבום אינסטרומנטלי, המכיל אוסף קטעים בהלחנת שלמה יידוב, יצחק קלפטר, יוני רכטר ומתי כספי. האלבום יצא לחנויות בשנת 1981, ובשנת 1993 זכה להוצאה מחודשת. באלבום ניגנו: מתי כספי, יוני רכטר, שלמה יידוב, יצחק קלפטר, אהרלה קמינסקי (תופים וכלי הקשה), יעקב מירון (חליל), פטר ורטהיימר (סקסופון), שם טוב לוי, אבנר יפעת (גיטרה בס), דני מקוב (תופים), אלון הלל (תופים וכלי הקשה), טוני בראוור. מרבית נגני האלבום היו חברי ההרכב של מלחין הקטע, כך למשל חברי צליל מכוון ניגנו בקטעים שחיבר יצחק קלפטר. בפסקול הסרט "לא לשידור" של יעוד לבנון, מופיעים קטעי המוזיקה שהלחין יוני רכטר. בשנות ה-80 של המאה ה-20, שימשו קטעי האלבום כמוזיקת רקע בערוץ 1 למשל במהלך הצגת תחזית מזג האוויר. הקטע "קיסריה" שחיבר רכטר מופיע באלבום האוסף "בלי מילים" שיצא בשנת 2006 בהוצאת פונוקול. מידע על היצירה "קווים" באתר Discogs מידע על השיר "קווים" באתר iTunes "קווים" באתר בית לזמר העברי האלבום קווים באתר Discogs האלבום קווים באתר אפל מיוזיק האלבום באתר של מתי כספי האלבום קווים, באוסף המוזיקה הישראלית יואב קוטנר, הביוגרפיה של יוני רכטר באתר סטריאו ומונו קווים (אלבום) באתר סטריאו ומונו בלי מילים, יוסמיוזיק, 22 בספטמבר 2006 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אסיה (סרט)

אסיה הוא סרט דרמה ישראלי, שנכתב ובוים על ידי רותי פרי-בר ומספר את סיפורה של אסיה בת ה-35, עולה ותיקה ואם חד הורית לוויקה בת ה-17. הבכורה העולמית של הסרט הייתה בפסטיבל הסרטים טרייבקה כחלק מהתחרות הרשמית בה זכה בשלושה פרסים מרכזיים: פרס נורה אפרון לבמאית פורצת דרך ניתן לרותי פרי-בר, פרס שחקנית ראשית לשירה האס ופרס הצילום לדניאלה נוביץ. בטקס פרסי אופיר לשנת 2020 הסרט היה מועמד ל-13 פרסי אופיר והיה לזוכה הגדול של הטקס לאחר שזכה ב-9 פרסים, לרבות עבור הסרט העלילתי הטוב ביותר. בהתאם לזכייה בפרס אופיר, הסרט נשלח לייצג את ישראל בפרס אוסקר לסרט הבינלאומי הטוב ביותר, אולם לא העפיל למועמדות בקטגוריה. אסיה (35) וויקה (17) הן אם ובת החיות את חייהן זו לצד זו, קרובות אך רחוקות. אסיה, שהפכה לאם בגיל צעיר מדי, מתקשה להבין ולקבל את ויקה המתבגרת. אסיה מעדיפה להתמקד בעבודתה כאחות בעוד ויקה מבלה את רוב זמנה בסקייטפארק עם חבריה. כאשר מצבה הבריאותי של ויקה הולך ומתדרדר, אסיה מבינה כי עליה לנסות ולהיות האמא שויקה כה זקוקה לה. מצבה של ויקה הופך להזדמנות עבור השתיים, לגלות זו את זו מחדש. לאחר הקרנת הבכורה בפסטיבל טרייבקה 2020, הסרט קיבל ביקורות אוהדות בישראל ומחוצה לה. אתר האינטרנט הרשמי של אסיה "אסיה", במסד הנתונים הקולנועיים IMDb (באנגלית) "אסיה", באתר AllMovie (באנגלית) "אסיה", באתר Rotten Tomatoes (באנגלית) "אסיה", באתר Metacritic (באנגלית) "אסיה", באתר אידיבי "אסיה", במסד הנתונים הקולנועיים KinoPoisk (ברוסית) אסיה, במיזם "אישים" לתיעוד היצירה הישראלית הסרט אסיה, באתר Rotten Tomatoes (באנגלית) הסרט אסיה, אתר הסרט (בעברית) הסרט אסיה, באתר cineuropa (באנגלית) הסרט אסיה, באתר קרן הקולנוע הישראלי פרסי אופיר 2020, ynet תרבות ובידור נירית אנדרמן, הטרגדיה המשפחתית של רותי פרי-בר הפכה בסופו של דבר לסרטה עטור הפרסים ״אסיה״, באתר הארץ, 24 ביוני 2021 ביקורות אורון שמיר, פסטיבל טרייבקה סיפק הצצה לעתיד הקולנוע הישראלי, והוא נראה מבטיח, באתר הארץ, 18 באפריל 2020 David Rooney, Hollywood reporter 'Asia': Film Review | Tribeca 2020, 20 באפריל 2020 ‘Asia’ Review: ‘Unorthodox’ Star Shira Haas Is Devastating in Emotional Mother-Daughter Drama, Eric Kohn, indiewire, 24 באפריל 2020 שמוליק דובדבני, "אסיה": המשחק משובח, העלילה בעייתית, באתר ynet, 25 ביוני 2021 יעל שוב, ‏"אסיה": סקס לפני המוות. האם זה באמת מה שנערה חולמת עליו?, באתר "Time Out ישראל", 25 ביוני 2021 אורי קליין, "אסיה" מלא מניפולציות ופרובוקציות, אבל מבעדן בוקע כישרון קולנועי, באתר הארץ, 26 ביוני 2021 Chris Lindahl, Chris Lindahl, Tribeca Film Festival Awards ‘The Half of It,’ ‘Socks on Fire’ Top Honors, IndieWire, ‏2020-04-29 (באנגלית) https://www.hollywoodreporter.com/news/asia-cowboys-materna-tribeca-2020-juried-awards-winners-1292551 טוקר, אינה (2020-11-13). "פרסי אופיר 2020: "אסיה" הוא נציג ישראל לאוסקר". Ynet. נבדק ב-2024-08-14. Asia | 2020 Tribeca Film Festival, Tribeca אורון שמיר, פסטיבל טרייבקה סיפק הצצה לעתיד הקולנוע הישראלי, והוא נראה מבטיח, באתר הארץ, 18 באפריל 2020 'Asia': Film Review | Tribeca 2020 | Hollywood Reporter, www.hollywoodreporter.com Cinema St. Louis Announces The SLIFF 2020 Award Winners, We Are Movie Geeks, ‏2020-11-23 (באנגלית אמריקאית)
טקס פרסי לורנס אוליבייה 1980

טקס פרסי איגוד תיאטראות וסט אנד לשנת 1980 נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984. הפקות הבאות היו מועמדות למספר פרסים: 7: "חייו והרפתקאותיו של ניקולס ניקלבי" 4: "אמדאוס" 3: "יונו והטווס", "חיי גליליאו", Pal Joey, "סוויני טוד" ו-They're Playing Our Song 2: A Lesson from Aloes,‏ Born in the Gardens, "כך עושות כולן", Duet for One, "לחנך את ריטה", Harlequinade,‏ Jeeves Takes Charge,‏ Make and Break, "אוקלהומה!", On the Twentieth Century, "גרסת בראונינג", "המלביש", The Greeks ו"בטבעת החנק" ההפקות הבאות זכו במספר פרסים: 6: "חייו והרפתקאותיו של ניקולס ניקלבי" 2: "סוויני טוד" פרס אוליבייה לשנת 1980
מודי (אי, אנטארקטיקה)

האי מודי (באנגלית: Moody Island) הוא אי מכוסה קרח, הממוקם בתוך מדף הקרח סולזברגר מול חופי ארץ מרי בירד, שבאנטארקטיקה. אורכו של האי 11 קילומטרים, ורוחבו כ-2 קילומטרים. האי ממוקם 24 קילומטרים דרומית-מערבית מהאי סטיבנטון. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים. האי נקרא שמו של אי. אל. מודי (E.L. Moody), נהג מזחלת כלבים, במשלחת החקר של בירד בשנים 1933–1935. האי מודי באתר הסקר הגאולוגי של ארצות הברית האי מודי באתר הגאזט האנטארקטי של ממשלת אוסטרליה האי מודי באתר הגאזט האנטארקטי המשווה SCAR של ממשלת אוסטרליה וידאו - תצלום אוויר של האי מודי תצלום לוויין של אזור האי מודי מפת אזור האי מודי מחשבון מרחקים - המרחק מהאי מודי לאתרים סמוכים האי מודי באתר marineregions מזג אוויר נוכחי מעודכן באי מודי תחזית מזג אוויר עדכנית ארוכת טווח עבור האי מודי סטטיסטיקות מזג אוויר ונתוני מזג אוויר היסטוריים עבור האי מודי גאזט השמות האנטארקטיים הרשמי של ארצות הברית מידע גאוגרפי והיסטורי
ברווז צהוב-מקור

ברווז צהוב-מקור (שם מדעי: Anas undulata) הוא מין של עוף מים ממשפחת הברווזיים, המצוי ברחבי אפריקה שמדרום לסהרה, לרוב בדרום ובמזרח אפריקה. ברווז זה הוא קרובם של השרשיר ושל הברכייה, איתם מספר אוכלוסיות מתערבבות ומכליאות לעיתים, והוא מגיע לאורך 51 עד 58 סנטימטרים בממוצע, כששני הזוויגים דומים במראה. הברווז אפור עם כתמים חומים מנומרים עליהם. הראש שחור והמקור צהוב ורחב בעל קצה כהה. הרגליים אפורות עם קרומי שחייה וקצוות הכנפיים לבנות אך בעלות קצוות ירוקים או כחולים-ירוקים מבחוץ. הברווז מצוי בסביבות מים מתוקים באזור חיותו ולעיתים ינדוד בלהקות גדולות למקווי מים מקומיים. דבר זה קורה בעיקר בעונת היובש בחלקים שונים של אפריקה, בהם האגמים מתייבשים קבוע. הוא מצוי לאורך מקווי מים פתוחים סמוך לצמחי מים והוא ניזון בשכשוך בדומה לברכיה מצמחייה מיימית, אצות ובעלי חיים קטנים. לרוב הוא אוכל בשעות הערב או בין הערביים. הברווז מצוי לעיתים גם בפרברים, פארקים ואגמים עם סכרים. הוא מקנן על המים בקן עשוי מצמחייה מיימית והנקבה מטילה בקן 6 עד 12 ביצים. Anas undulata rueppelli Anas undulata undulata מדיה וקבצים בנושא ברווז צהוב-מקור בוויקישיתוף ברווז צהוב-מקור, באתר ITIS (באנגלית) ברווז צהוב-מקור, באתר NCBI (באנגלית) ברווז צהוב-מקור, באתר Animal Diversity Web (באנגלית) ברווז צהוב-מקור, באתר האנציקלופדיה של החיים (באנגלית) ברווז צהוב-מקור, באתר GBIF (באנגלית) ברווז צהוב-מקור באתר הרשימה האדומה של IUCN
האי מודי

האם התכוונתם ל... אנטארקטיקה מודי (אי, אנטארקטיקה) – אי בארץ מרי בירד שבאנטארקטיקה ארצות הברית מודי (אי, טקסס) – אי במדינת טקסס שבארצות הברית מודי (אי, אורגון) – אי במחוז שרמן במדינת אורגון; האי ממוקם בתוך הנהר קולומביה על הגבול בין אורגון ומדינת וושינגטון שבארצות הברית מודי (אי, מיין) – אי במחוז וושינגטון במדינת מיין שבארצות הברית
ברווז אפריקאי שחור

ברווז אפריקאי שחור (שם מדעי: Anas sparsa) הוא מין של עוף מים ממשפחת הברווזיים, החי ברחבי אפריקה שמדרום לסהרה. הוא שייך לסוג ברווז וקרוב מאוד לברכיה. ברווז זה מגיע לאורך ממוצע של 48 עד 57 סנטימטרים, כשהזכרים יותר גדולים מהנקבות, והוא בעל נוצות כהות עם כתמים לבנים לאורך הגב והכנפיים, החלק הפנימי של הכנפיים שחור עם קצוות כחולים, הראש שחור עם מקור כהה ושטוח והרגליים כתומות. תפוצת הברווז היא לאורך אפריקה שמדרום לסהרה באגמים, ביצות או בריכות של מים מתוקים ולעיתים קבוצת ברווזים תנדוד יחדיו אחרי מים. הוא מצוי מאתיופיה ודרום סודאן בצפון עד דרום אפריקה בדרום. מספר אוכלוסיות חיות גם במערב אפריקה בדרום-מזרח ניגריה, קמרון וגבון. מספר אוכלוסיות חיות בגדות יערות גשם בין צמחי מים ובהם הם גם מקננים. הקן עשוי מצמחייה מיימית או מעשבים, ובתוכו הנקבה מטילה 4 עד 8 ביצים ודוגרת עליהם במשך 30 יום. הברווז חי לרוב בזוגות או בקבוצות קטנות נחבאות והוא פעיל בעיקר בשעות הלילה, אז הוא מחפש צמחי מים, אצות ויצורי מים קטנים כמו חרקים, סרטנאים או דגיגים שהוא לוכד עם מקורו בשכשוך נמרץ. הוא עצמו עלול ליפול טרף לתנינים, עופות דורסים או חתוליים. לאפרוחים הבוקעים טורפים רבים עוד יותר ומספר תטולות לא בוקעות עקב ריבוי טורפים ושודדי קינים. מדיה וקבצים בנושא ברווז אפריקאי שחור בוויקישיתוף ברווז אפריקאי שחור, באתר ITIS (באנגלית) ברווז אפריקאי שחור, באתר NCBI (באנגלית) ברווז אפריקאי שחור, באתר Animal Diversity Web (באנגלית) ברווז אפריקאי שחור, באתר האנציקלופדיה של החיים (באנגלית) ברווז אפריקאי שחור, באתר GBIF (באנגלית) ברווז אפריקאי שחור באתר הרשימה האדומה של IUCN